અમરેલી તાલુકાનાં નાના આંકડીયા ગામે આવેલ મહિલા મંડળ સંચાલિત કામધેનું ગૌશાળાનું શનિવારે પોલીસ બંદોબસ્‍ત સાથે વહીવટી તંત્ર હટાવવા જતાં સમસ્‍ત ગામના લોકો અને મહિલાઓએ દબાણ હટાવવા અંગેના નિર્ણયનો સામુહિક વિરોધ કરતા અને પોલીસે કાયદો અને વ્‍યવસ્‍થા જાળવવા માટે 18 જેટલી મહિલાઓને અટક કરીઅમરેલીના પોલીસ હેડ કવાર્ટર ખાતે લાવવામાં આવેલ હતી. જયારે અન્‍ય મહિલા અને ગામના આગેવાનો કલેકટરને રજુઆત કરવા માટે બે ટ્રેકટર ભરી કલેકટરને ડિમોલેશનના વિરોધમાં રજુઆત કરવા અમરેલી પહોંચી ગયા હતા. પરંતુ કલેકટર સહિતના અધિકારીઓ મીટીંગમાં વ્‍યસ્‍ત હોવાના કારણે મળી શકે તેમ ના હોય નાના આંકડીયા ગામની મહિલાઓને પોલીસ હેડ કવાર્ટર ખાતે લઈ જવામાં આવી હતી.